第03(点击查看原图)
【唐韻】昨稜切【集韻】【韻會】徂稜切,\ud840\udc24音層。【說文】詞之舒也。从八从曰\ud844\udda7聲。【九經字樣】曾从\ud844\udda7。\ud844\udda7,古文窻字。下从曰,上从八,象氣之分散也。經典相承,隷省作曾。【詩·大雅】曾莫惠我師。【論語】曾是以爲孝乎。【孟子】爾何曾比予於是。 又【廣韻】經也。【增韻】嘗也。【韻會】乃也,則也。 又與層通。【後漢·張衡傳】登閬風之曾城兮。【文選】作層城。 又【廣韻】作滕切【集韻】【韻會】咨騰切,\ud840\udc24音增。【書·武成】惟有道曾孫周王發。【爾雅·釋親】王父之考爲曾祖,孫之子爲曾孫。【註】曾,猶重也。 又【左傳·襄十八年】曾臣彪將率諸侯以討焉。【註】曾臣,猶末臣。【疏】曾祖曾孫者,曾爲重義。諸侯之於天子,無所可重。曾臣猶末臣,謙\ud853\udc1e之意耳。 又【楚辭·九歌】翾飛兮翠曾。【註】曾,舉也。 又與橧同。【禮·禮運】夏則居橧巢。【釋文】橧,本又作曾。 又與增同。【孟子】曾益其所不能。【孫奭·音義】曾當讀作增。 又姓。【姓氏急就篇】曾氏出於鄫,姒姓,莒滅鄫,子孫在魯者別爲曾氏。【孫奕·示兒編】曾字除人姓及曾孫外,今學者皆作層字音讀。然經史\ud840\udc24無音,止當音增。【韻會】今詳曾字有音者,合從本音。餘無音者從層音,亦通。